Capitolul 5 
PUTEREA COOPER ANTĂ 


În acest capitol ne vom ocupa de relaţiile de putere. Vom 
examina tipurile de dinamica puterii și disfuncționalitățile la 
nivel de relații, cît și metodele de a înlocui “puterea asupra” cu 
“valorificarea puterii”. Vom analiza puterea personală - cea 
care face ca fiecare dintre noi să fie o persoană puternică. 

Să ne orientăm puţin în subiect. Adresaţi-vă următoarele 
întrebări și poate că este bine să notați cîteva idei: 


@ Ce înseamnă puterea pentru dumneavoastră? 
9 Ce rol joacă puterea în viața dumneavoastră? 
@ Cine are putere asupra dumneavoastră? 

@ Asupra cui aveți dumneavoastră putere? 

@ În preajma cui vă simțiți mai puternic? 

@ Ce vă face să vă simțiți puternic? 

@ În preajma cui vă simțiți mai puțin puternic? 
€ Cum vă autodiminuaţi puterea? 


“Puterea supremă este capacitatea de a obține rezultatele pe 
care le doriți cel mai mult și de a crea valori pentru ceilalți... 
Puterea este capacitatea de a vă schimba viaţa, de a vă contura 
percepțiile, de a face ca situaţiile să vă fie favorabile și nu os- 
tile... Puterea adevărată este cea împărtășită, nu impusă... Este 
abilitatea de a defini nevoile umane și de a le îndeplini - atît 
nevoile dumneavoastră proprii, cât și ale persoanelor de care vă 
preocupați... Este capacitatea de a vă autoguverna procesele de 
gîndire, comportamentul, astfel încît să aveți cele mai bune 
rezultate conform idealurilor”.i 

În materie de relații personale, puterea înseamnă abilitatea 
de a obţine ceea ce vrei. Ea se bazează pe mulți factori, între 
care funcţia, capacitatea de a da sau de a refuza oamenilor ceea 
ce vor, capacități şi cunoștințe la nivel de expert în domeniu și 
calităţi personale. 


FUNDAMENTELE PUTERII 


Pentru a afla cum operează diferiți factori pe care se clădesc 
relaţiile de putere, gîndiţi-vă la persoane din viața dumneavoas- 
tră cărora vă supuneți adesea, chiar și cînd nu doriți acest lucru, 
persoane care tind să vă influențeze să procedaţi după cum vor 
ei. Care este substratul influenței lor asupra dumneavoastră? Pe 
ce se bazează influența lor asupra dumneavoastră? 


Prețuirea relației. Țineți ca relaţia să fie de prietenie? Cum 
ar avea ea de suferit dacă dumneavoastră nu v-aţi supune? 


Competența. Aveţi încredere în sfatul lor pentru că ei știu 
mai mult în materie? Care este domeniul special al competenţei 
lor, cunoştinţelor sau capacităților? 


Funcţia. Le respectaţi autoritatea? Cum aţi descrie locurile 
dumneavoastră în ierarhie? 


Recompensa. Vă recompensează - deschis sau mascat - 
dacă sînteți de acord? Ce răsplată are efect asupra dumneavoas- 
tră, dacă există eventual recompense? 


Punitivitatea. Vă pedepsesc sau cenzurează în vreun fel? 
Dacă da, cum anume? ` 

Persuasiunea. Îi respectați și credeți în ei ca indivizi? Dacă 
da, care dintre calităţile lor personale le admirați sau respectaţi? 
Este vorba, de exemplu, de bunul simț, de capacitatea de a-și 
susține bine ideile, de charisma lor sau de integritatea morală? 

Toate cele de mai sus sînt pîrghii prin care oamenii obțin 
ceea ce vor. Aceste pîrghii pot fi utilizate corect sau necinstit, Să 
luăm cuvântul “influență”, ca pîrghie legitimă sau acceptabilă. 
Unii oamenii privesc influența ca pe o amenințare la adresa indi- 
vidualităţii lor, în vreme ce alții sînt atît de obsedați de a-i influ- 
enţa pe ceilalți, încît sfârșesc prin a nu prea mai dori altceva de 
la viață. Cooperarea și dobîndirea consensului depind, în mare 
măsură, de influențarea altora. Influența este un proces necesar 
în comunicare. Totuși, dacă rezultatul este că ne simţim păcăliți, 
utilizați sau exploataţi, atunci ceva începe să “mineze” procesul 
de influențare. Să utilizăm cuvîntul “manipulare” pentru astfel 
de ocazii. Prin ce se deosebește manipularea de influență? 


MANIPULAREA INFLUENŢA 

e Produsul este de obicei dezirabil e Produsul îl poate afecta (sau nu) 

pentru cel ce manipulează. pe cel care influențează. 

e Produsul este deseori indezirabil e Este luată în considerare voința 

-pentru cel manipulat. - celeilalte persoane. 

e Informaţia care nu sprijină cauza e Persoanei influențate i se pun la 

nu este facută cunoscută. dispoziţie toate faptele, 
informaţiile. 

e Cealaltă persoană (cea e Cealaltă persoană este liberă 

manipulată) nu este lăsată să facă opțiuni. 

să facă opțiuni libere. 


Diferenţa dintre influență şi manipulare nu se pune în ter- 
meni de alb și negru. Fiecare dintre noi manipulăm cîte puţin 
din cînd în cînd. Acceptabilitatea manipulării depinde de gradul 
în care rezultatul este sau nu pozitiv, de faptul că cineva a avut 
de cîștigat din procesul respectiv. 

TRIUNGHIUL PUTERII 


Fiecare dintre noi practicăm o gamă a relațiilor de putere. Pe 
unele le-am dobîndit din experienţele și tradiția trecutului, cum 
este cazul relațiilor părinte-copil, copil-profesor, angajat-șef, 
bărbat-femeie. Uneori acestea ne sînt utile, dar nu și atunci cînd 
ne simțim mai slabi sau mai puternici pe seama altora. Este mult 
prea ușor pentru unii dintre noi să ne angajăm în jocul puterii şi 
să ne asumăm roluri. 

Analiza tranzacţională? definește trei roluri pe care oamenii 
şi le asumă cu ușurință: opresor, apărător și victimă. Dumnea- 
voastră aveți înclinația să “intrați în pielea“ vreunuia din ele? 

Multă lume este familiară cu rolul de opresor încă din copi- 
lărie. Părinţii își folosesc deseori puterea pentru a rezolva pro- 
blemele. (“Fă asta pentru că spun eu”!) Prezumția sau atitudinea 

opresorului este: “Eu sînt OK, iar tu nu ești”3. Pentru a se auto- 
proteja faţă de nesiguranța şi teama de a-și pierde puterea, opre- 
sorii reclamă supunere, bazîndu-se masiv pe recompense, pe- 
depse și pe funcția lor, care le conferă autoritate. Dacă ați cres- 
cut fiind obligat să faceţi faţă acestui gen de comportament, vă 
veţi surprinde că jucaţi același rol de opresor față de copiii 
dumneavoastră, soție și colegii de muncă. Este posibil ca nici 
să nu vă dați seama de acest lucru. Dacă realizați că ați impus 
celuilalt cu forța punctul dumneavoastră de vedere, acesta este 
indiciul că aţi jucat rolul de opresor. 

Atitudinea de apărător este de asemenea greșită, deoarece ea 
este o variantă a atitudinii “Eu sînt în regulă, tu nu”, proprie 
opresorului. Apărătorul consideră că “alți oameni au nevoie de 
ajutorul meu”, ceea ce înseamnă că, de fapt, apărătorul este cel 
care are nevoie de ajutor. În ceea ce-i priveşte, apărătorii oferă 
mult sprijin. Ei vor oferi o “ureche prietenoasă” celui aflat în ne- 
caz. Ei vor face tot felul de treburi utile, cum ar fi crearea de 
timp liber, efectuarea sarcinilor celuilalt sau adoptarea deciziilor 
în locul celui aflat în dificultate. Dar cînd apărătorii fac prea 
mult, sfîrșesc prin a se simți folosiți. Cînd apărătorul ține partea 
victimei, apar probleme pentru că el acționează ca un tampon 
între victimă și cauza neplăcerilor sale, ceea ce o alienează și 
mai mult pe victimă. Apărătorii fac aceasta în dorința de a-i 
ajuta pe cei dragi. 

Unii apărători se implică pătimaș în conflict, agravîndu-l 
prin aceea că aleargă de la o parte la cealaltă, dîndu-i fiecăreia 
rapoarte negative. El porneşte de la premisa că nici unul din cei 
aflați în conflict nu-l va agrea, chiar dacă se va plasa de partea 
lui. Ne mai miră de ce oamenii cu care apărătorii au vrut să fie 
prieteni le întorc spatele? 

Imaginea de sine a victimei ar putea fi de tipul “Eu nu sînt 
OK, tu ești OK” sau “Eu nu pot rezolva lucrurile și am nevoie-ca 
cineva să mă ajute”. Sentimentele lor de neputinţă îi pot copleşi. 
Există un număr de factori care sprijină postura de victimă: 

a) victima primește mult ajutor; b) ea se bucură de simpatie; 
c) nu are nevoie să încerce să rezolve problema. Neajutorarea 
poate masca faptul că persoanei îi este mai ușor să aibă probleme 
decît să înfrunte riscurile implicate de rezolvarea lor. Sub ame- 
nințarea violenţei sau a pierderii dragostei, victimele găsesc că 
riscurile sînt prea mari pentru a încerca să schimbe lucrurile. 
Capcana și tragedia lor rezidă în atitudinile înrădăcinate de 
autodefetism. 

Cum apar aceste atitudini? Victimele învaţă să fie astfel de 
la alte victime. Părinţii îi învață pe copii conduita de victime 
prin demonstrație; părinţii, profesorii, șefii și sistemele autori- 
tare pot induce sentimentul de victimă; uneori, chiar și viața 
prudentă poate împinge individul spre postura de victimă, întru- 
cât el nu testează situația sau pe el însuși. În felul acesta, el nu-și 
va da seama niciodată că, dacă ar fi folosit metoda adecvată, ar 
fi produs schimbări pozitive în mod relativ ușor. 

Este important să distingem între falsele victime, cei care 
doar joacă rolul de victimă, și victimele reale. Victimele reale, 
care au de suferit de pe urma greutăților, a injustiției sau a acci- 
dentelor, merită grijă şi simpatie şi au nevoie de sprijin pînă cînd 
vor putea să se descurce singure. Abilităţile de rezolvare a con- 
flictelor sînt de mare însemnătate în reechilibrarea balanței pu- 
terii în favoarea indivizilor dezavantajaţi. Victimele reale merită 
să fie ajutate să li se repare nedreptăţile. Dacă aveți un rol de 
mediator, prima dumneavoastră datorie este de a proteja victima 
reală. Dacă în postura lor de potențiali învinși victimele nu au 
investit nimic emoțional, ele vor începe să răspundă la sprijin şi 
să se descurce pe cont propriu. Falsele victime par a atrage acci- 
dentele, neșansele şi bolile. Cel care s-a autodeclarat apărător, 
pentru care acest rol devine o componentă a eului, cade cu uşu- 
rință în capcana autodeclaratei victime. Ei se potrivesc perfect, 
pînă în momentul în care una din părți deschide ochii. 

Cînd într-o familie sau grup sînt trei sau mai multe persoane, ` 
se dezvoltă adesea o relație triunghiulară. Totul devine curînd un 

joc de rol prin improvizare, repetat la infinit. Textul variază oare- 
cum, dar jocul este în esență același. Un personaj este “ră 
Persoana cu cea mai scăzută putere - poate un copil sau un adult 
cu o slabă stimă de sine - joacă pe “victima nevinovată”, iar cea 
de-a treia persoană își asumă rolul de apărător, ocrotind victima 
de opresor. Cînd se plictisesc, ei pot inversa temporar rolurile sau 
atrage alte persoane care să le joace. În unele familii, drama 
include violența fizică, în altele ea este mai liniștită și presupune 
subtile “puneri la pămînt”, insinuări şi “şedinţe de ură”. 

Un triunghi de putere din prima copilarie se reface în viața 
de adult? Aţi avut vreodată senzația că aveți 
de-a face cu câțiva neisprăviți care, fără mî- 
na dumneavoastră fermă, s-ar pierde? Exis- 
tă vreo persoană în legătură cu care se spu- 
ne că “Fără mine, ar fi fost o tragedie”? Vă 
simţiți prost tratat de către cineva, dar nu 
faceţi nimic pentru a reglementa situația? 
Examinaţi-vă în postura de opresor, apărător sau victimă și stu- 
diaţi atitudinile fiecăreia. 

Există modalități de a modifica triunghiul puterii. O dată ce 
v-aţi asumat responsabilitatea relațiilor dumneavoastră de pu- 
tere, puteți transforma aceste roluri respingînd aspectele lor ne- 
gative. Prin schimbarea atitudinilor, opresorul poate preda, apă- 
rătorul poate media şi victima poate învăța. 

Acţionînd în aceste maniere, puteți alege modul în care veți 
relaționa cu oamenii din celelalte două vîrfuri ale triunghiului. 
Dacă sînt victimă și am optat pentru a învăţa, voi putea alege 
varianta de a-l privi pe opresorul meu ca pe un profesor. 

Triunghiul puterii vă poate lansa în răspunsul creativ pe care 
l-am descris în capitolul 2. Atunci noi posibilități și soluții vor lua 
locul superiorității sau imboldului de a te simți util și neajutorat. 


Asuinarea de 
responsabilii 
opresorul pred: 
apărătorul 
mediază și 
victima învață 

 APĂRĂTORUI 
sînt O i “Eu sînt OK. Tu 
nu ești OK”, # nu ești OK”. - 
“E vina ta”, PAItți oameni nu sînt 


@ Adesea obține > cum ar trebui. Ei au 
repede ceea ce vrea. nevoie de ajutorul 
@ Relațiile indelun- - 
gate se dezechi 

„brează. 


O Adesea termină de 
obicei respingind sau 


VICTIMA folosind. 


“Eu nu sînt OK. Tu ești OK.” 

“Nu pot rezolva problema şi 

am nevoie de cineva care să mă ajute”, 

@ Foarte dependent 

O Nefericit și cu o slabă 

stimă de sine. 

TRIUNGHIUL DESCOPERIRII 
PREDARE + MEDIERE 

Arătaţi celeilalte per- Încurajați-i pe oameni 
soane ce va fi în avan- să-şi cunoască 
tajul fiecăruia şi expli- 
cați de ce, 
E Cereţi și respectaţi care se apără și se 
punctul de vedere al străduiesc singuri. 
celuilalt. € Priviţi în context 
@ Renunţaţi la mai larg şi constatați 
amenințări, învinuiri RI de cît ajutor are 


nevoie (sau nu are). 

jr. Le-am adus la cunoștință ă părinților şi 

esorul regretă ce a făcut (prin aceasta am 
evitat a-l pune pe profesor în postura de agresor al 
copilului sau de victimă a sancţiunii directorului sau a 
orașului). Pe de altă parte, l-am făcut pe copil să înțeleagă 
că el îl provocase pe profesor și că, deși oamenii fac ` 
greșeli, se poate trece cu vederea pentru a se stabili un 
nou gen de relație, Aceasta i-a pus pe copil şi părinți în 
situaţia de persoane care învață; a urmat o discuție 
constructivă despre modalităţile în care ar putea 
colabora mai bine profesorul, copilul și părinții. 


DE LA NEAJUTORARE LA PUTERE 


Ca victimă, puteți să dobîndiți multă simpatie și să scăpați 
de responsabilitate dacă fiecare pas spre descurcarea prin sine 
vă îndepărtează de neajutorare şi vă apropie de putere. Victima 
se transformă în persoană care învaţă, în explorator, descoperi- 
tor. Întrebarea la care trebuie să răspundeți este: “Ce pot să fac 
să îmbunătăţesc starea de lucruri?”. 

A ieşi din rolul de victimă presupune a te confrunta cu difi- 
cultățile. Puţini opresori renunţă de bunăvoie la obsesia lor de a 
deţine controlul. Ei folosesc victimele pentru a-și savura trăirile 
de învingător în confruntările directe. Transformarea unui opre- 
sor presupune multă îndemânare și este mai durabilă cînd este 
făcută în timp. Opresorii îşi fac dușmani periculoși. Puteţi să 
corectaţi nedreptatea și să nu îl învrăjbiţi pe opresor? 


Cum să-i abordezi pe oamenii puternici 


Firește, nu toți oamenii cu personalitate sînt opresivi. Fie că 
aceste persoane se folosesc de emoție sau nu, forța pe care o 
degajă îi face greu de înfruntat. Ce puteți face cînd un individ 
mai puternic vă răspunde cu “Nu”? Iată cîteva strategii: 


1. Gîndiţi-vă la diferite modalități de a-l ajuta să aibă încre- 
dere în dumneavoastră. De exemplu, vorbiți mai des cu el; spu- 
neți-i ce este important pentru dumneavoastră. 


2. Cînd vorbiţi cu el prezentaţi-vă foarte clar problema, 
scopul și orientarea și nu uitaţi: 
a) vreţi să se țină seama de nevoile tuturor; 


Reorientaţi o e ela x 
lucrurile spre b) folosiți criterii obiective pentru a judeca 
abordarea  CE€a ce este corect și nu vă angajați într-o 
victorie/victorie  CiOCnire de voințe; 


c) orientați-vă spre o abordare a rezolvării 
acceptată de comun acord, în loc să dați ultimatumuri. 


3. Fără să amenințați, schițați clar consecințele neajungerii 
la un acord. Interesaţi-vă care vă sînt drepturile și care sînt pro- 
cedurile legale. Anticipaţi consecințele poziţiei adoptate de 
celălalt. Ce gen de stimulente l-ar putea influența? 


4. Lucraţi asupra alternativelor dumneavoastră și asupra per- 
fecţionării lor dacă celălalt nu vă înțelege punctul de vedere. 

Este important să nu păreți disperat (vezi capitolul 10: Nego- 
cierea). 


5. Coaliţiile și alianțele pot avea influență; de aceea căutați 
cîțiva suporteri. 


6. Reorientaţi energia - adversitatea poate fi restructurată 
după cum urmează: 

a) Faceţi dintr-un atac asupra dumneavoastră un atac 
asupra problemei. De exemplu, la replica “Idiot ce 
ești!”, puteţi răspunde: “De care aspect al problemei nu 
am ținut seamă?”. 
b) Evitaţi să vă opuneți în mod direct altei persoane. În 
loc să spuneți “Ai greșit iremediabil!”, întrebaţi: “Am 
ținut noi seama de interesele tuturor?”. 
c) Prezentaţi adversitatea sau soluția dată de celălalt ca 
pe una din multele posibilități. De exemplu, la afirmația 
“Ai să faci ca mine”, răspundeți: “Desigur, asta este o 
alternativă, mai există și altele care ți-ar conveni?” 
d) Aflaţi ce l-a determinat să aleagă varianta aceea. De 
exemplu: “Mi-ai spus că ai vrea să aplici planul X. 
Spune-mi și mie de ce optezi pentru el?”. 
e) Aduceţi în atenţie nevoile și valorile altora: “Cred că 
trebuie să ne gîndim și la nevoia de spațiu a lui Brian“. 


7. Oamenii care abuzează de putere nu dovedesc că sînt pu- 
ternici. Dacă nu vreți să fiți ținta lor, nu-i atacați verbal pe cei 
însetați de putere - aliment cu întăriri pozitive. ` 


8. Folosiţi ascultarea activă (vezi capitolul 3: Empatia) pen- 
tru a le cunoaște nevoile. 


9. Decideţi pentru care puncte ale problemei merită să vă 
luptați şi pentru care nu. Uneori, prețul luptei cu o persoană 

puternică este mult prea ridicat. Alteori, folosirea abuzivă a 
puterii vă revoltă atît de mult, încît puteți găsi util să vă opuneți 
acesteia prin orice mijloc. 


PUTEREA PERSONALA 


Am putea distinge între puterea funcției (care este o con- 
secință a funcției sau a rolului) și puterea personală (care este 
efectul personalității oamenilor). Cele două nu merg în mod nece- 
sar împreună: unii oameni au putere conferită de funcție (for- 
mală), dar nu par a avea prea mare putere personală și viceversa. 

În ce constă puterea personală? 

Gîndiţi-vă la cineva pe care-l cunoaşteţi și îl admirați pentru 
puterea sa personală. Enumerați cîteva calităti pozitive pe care 
simțiți că se bazează puterea lor personală. 

Am pus această întrebare de multe ori la workshop-uri și am 
observat ceva foarte interesant în răspunsurile pe care le dau 
oamenii - ei indică de obicei calități pe care le-ar plăcea să le 
vadă dezvoltate la ei înșiși. Observaţia este valabilă și pentru 
dumneavoastră. Puteţi completa lista de mai jos? 


$+ Plin de succese 

* Energie 

* Simţul orientării 

+ Un bun lider 

+ O bună comunicare 
e Charismă 

+ Putere de convingere 
+ Entuziasm 

+ Calm 

* Echilibru 

e Amabilitate față de ceilalți 
* Gîndire logică 


n 

* Spirit de cooperare 
e Capacitatea de a controla, mai degrabă decît de a 
suprima emoțiile. 
+ Percepţie 
+ Înțelepciune 
Multe din aceste calități țin de autocontrol. 


Limbajul prin care ne diminuăm puterea 


Uneori folosim un limbaj care duce la scăderea puterii noastre. 


În loc de: Încercaţi: 

Sînt doar casnică. Sînt casnică. 

Nu mă prea pricep la... - Trebuie să mai învăţ despre... 7 
Sînt doar un nou venit aici. Am început recent aici. 

Am vrut doar să spun... Aş adăuga ceva... 

Nu vreau să-ți răpesc Ai puţin timp pentru mine? 
timpul, dar.. 

E greu să ai trei copii și ” Găsesc că e greu să ai trei 

un venit mic. copii şi un venit mic. 


De cîte ori aţi spus: “N-am chef să merg la serviciu, dar tre- 
buie să mă duc”; “Nu vreau să-i dau telefon, dar cred că trebuie 
să o fac”; “Mă plictisesc atît de mult cînd îi vizitez pe Oamenii 
ăştia, dar știu că n-am încotro”. Câte treburi faceți pentru că ştiţi 
că trebuie să le faceți? De asemenea, folosind cuvîntul “tu” (per- 
soana a doua), cînd de fapt vă referiți la dumneavoastră înşivă, 


depersonalizaţi situaţia și măriți posibilitățile de a o schimba. 
Stăpîni, nu victime 
Cum procedaţi cînd nu puteți rezolva o sarcină? Dacă accep- 


taţi să vă implicaţi și să faceți tot ce vă stă în putință, puterea 
dumneavoastră personală va avea de câștigat. 

Ori de cîte ori vă confruntați cu o sarcină, transformaţi-o în 
alegere. Astfel, “Trebuie să asist la meciul de fotbal al fiului 
RA r meu, dar eu vreau să merg la cumpărături și 
arepas npa să tund iarba” poate deveni “Prefer să-l sus- 
țin pe fiul meu. Celelalte treburi mai pot 

sau opțional? a E 4 ERN, 

A aștepta”. Va fi o mare diferență a calității de 
companion pe care o veţi avea, dacă veți face efortul de a fi 
acolo în mod deliberat şi nu pentru că vi se cere. Pentru copii, 
distanţa dintre alegere și datorie poate fi de kilometri. 

Dacă participaţi la o întîlnire pentru că trebuie să o faceţi, 
întîlnirea este aceea care vă va domina. Puteţi fi determinat de 
oameni sau situaţii, sau chiar de valorile dumneavoastră morale 
(“Trebuie să fiu un sprijin moral”, “Trebuie să fiu cinstit”, “Tre- 
buie să-i port de grijă mai mult”). Aceasta înseamnă că nu dum- 
neavoastră sînteţi cel care decide - adoptarea deciziilor este 

~ dominată de presiunea sau autoritatea externă sau de amintirea 
unor autorităţi care au acţionat în trecut asupra dumneavoastră. 
Aţi pus vreodată telefonul în furcă, iritat de un prieten care vă 
spunea ce trebuie să faceți? Iată comentariul unui copil: “Cînd 
mama îmi spune trebuie, eu simt: “n-am s-o fac nici mort”. 

Aveţi de ales între alternativele: vă puteți supune sau împo- 
trivi. Dacă vă supuneți, veţi avea resentimente. Dacă vă răz- 
vrătiţi, veți întîmpina rezistență, poate și resentimente. Ambele 
variante vă consumă energia și încurajează o anumită formă de 
răzbunare. Va trebui să ne echilibrăm oarecum bugetul de ener- 
gie. Dacă tindem să ne supunem și apoi să cautăm răzbunarea, 
alunecăm spre rolul de victimă. Dacă mergem pe drumul pro- 
priu, devenim opresor (chiar dacă în forme subtile). 

Dacă, pe de altă parte, optăm pentru a duce la bun sfârșit o 
experiență, atunci înseamnă că sîntem autodirectivi și nu acțio- 
năm după cum ni se impune. Sîntem autonomi. Cînd viața ne 
oferă o provocare, noi hotărîm dacă să o acceptăm sau nu. Ne 
simțim liberi, indiferent de decizia pe care o luăm. lată alte 
cîteva exemple de alegere autodirectivă: 

În loc de: 


e Mama va fi furioasă dacă nu 
mă duc. 

e De ce m-aș măi osteni să-mi 
vizitez bunica la azil? 

Oricum, se întîmplă foarte rar 
să mă recunoască. 

e E un drum atât de lung. 


Încercaţi: 


9 Cred că îi voi face mamei 

o plăcere dacă mă duc. 

@ Poate că măcar pentru cîteva 
minute mă va recunoaște și-și 
va da seama că țin la ea - 
merită efortul. 

e Am să iau cu mine cîteva 

casete ca să-mi fac 


călătoria plăcută. 
e Ar trebui să calc rufele @ Voi călca rufele pentru ca 
întregii familii. toți să arate bine. za 
Este un mod de a le arăta 
că îi iubesc. 


Dacă treceţi de la “Eu trebuie” la “Eu”, înseamnă că faceți 
față mai bine atît propriilor “trebuie”, cît şi imperativelor 
impuse dumneavoastră de către alţii. Vă focalizați conştient pe 
cel mai bun motiv de a face ceva (“Ziua de naştere a bunicii va 
fi mai deosebită”) şi faceţi tot ce vă stă în putință ca să faceţi 
față situaţiei. 

Chiar în momentul de față există, probabil, mai multe 
lucruri pe care nu vă place să le faceţi. Dacă oricum le faceți, 
de ce nu le-aţi face ca rezultat al propriei dorinţe de a le' face, 
simţindu-vă astfel liber să vă placă ceea ce efectuaţi? 

Exersînd propria dumneavoastră opțiune, puteți să faceţi o zi 
bună din una care se arată a fi rea. Aplicînd 


` În viață puterea 
metoda aceasta zi de zi, la mii de sarcini, fa pi 


exist d voastră tea tr: penala 
ja enia umneavoastră S-ar pulca AnS se dezvoltă dacă 
forma din una ineficientă în una definită fi 

in forța personală. Puterea personală yE COSA e 
prn ' ; trebuie să faceți 


înfloreşte atunci cînd vreți să faceți ceea ce 
sînteți constrîns să faceți. Faţă de orice împrejurare din viață, 
dumneavoastră puteți să rezistați sau să abandonați. Cultivaţi- 
vă însă deprinderea de mai sus pe sarcini de mică importanță. 
Cînd se va ivi o mare provocare, veţi avea satisfacția să vă 
puteți ghida viața după dorință. 

CONFLICTELE DIN TRECUT 


Putem să ne restructurăm amintirile pentru a ne simți mai 
bine în prezent, întocmai după cum avem posibilitatea de a face 
alegeri active, în loc să ne supunem ori să ne împotrivim împre- 
jurărilor vieţii. Putem rezolva conflicte vechi. Durerea și tris- 
tețea reprimate în sufletul nostru pot conferi o notă acră vocii 
noastre cînd întîlnim un nou conflict, care seamănă cu cel 
vechi. 

Putem restructura un conflict vechi chiar și  Consolidaţi 
după mai multi ani. Abilitatea de a face aceas- prezentul 
ta se formează dacă recunoaștem şi acceptăm făcînd alegeri 
valoarea de durată și consecințele acestui gen retroactive 
de alegere retroactivă. 

A existat în viața dumneavoastră o întîmplare ale cărei 
efecte le resimțiţi și în prezent? Din acea situaţie au rezultat 
niște avantaje? Dacă ar trebui să o luaţi de la început, ce ați 
face altfel? Ce aţi lăsa așa cum este? Ce v-ar trebui ca să vă 
schimbaţi perspectiva din resentiment în alegere? 


Folosirea energiei pentru consolidarea puterii 


“Eşti atît de vitală”; “Eşti într-o proastă dispoziţie”; “Sînt în 
toane proaste”; “Ei sînt terminați” - acestea sînt moduri coloc- 
viale în care ne exprimăm despre energia oamenilor. Fiinţele 
umane sînt ca și becul electric care emană lumină. Această 
energie depinde în principal de sănătatea fizică şi de metabo- 
lism, dar să nu uităm că este influențată şi de gînduri și senti- 
mente. Activităţile fizice, emoționale şi mintale au componente 
energetice pe care uneori le conștientizăm sub forma vibraţiilor 
sau aurelor. Întotdeauna răspundem la percepția inconștientă a 
energiei celeilalte persoane tot atît de mult cât și la mesajul ei 
verbal sau acțional. 

Cînd cineva îşi foloseşte puterea împotriva altei persoane, 
energia opresorului pătrunde în “spațiul energetic” al persoanei 
respective. Acest “abuz energetic“ produce de obicei jignire, 
resentiment sau furie. Probabil că şi dumneavoastră ați invadat 
spațiul energetic al altcuiva cînd aţi ținut la punctul dumnea- 
voastră de vedere. De regulă, cînd Spaţiul dumneavoastră ener- 
getic este încălcat vă supuneţi? Dacă faceţi să vi se prăbușească 

aura, vă simțiți “strivit” sau “umilit”. Un individ care a trăit 
prea mult sub imperiul lui “trebuie” sau “n-ai voie” are un sis- 
tem energetic permanent prăbuşit. El este mai expus la depre- 
sie, opresare şi slăbiciune. 

Unii oameni, totuşi, se împotrivesc cînd cineva încearcă să 
folosească puterea împotriva lor într-o manieră abuzivă. Furia 
le sporeşte considerabil energia, dar ei dezvoltă treptat o ar- 
mură de protecţie care-i face insensibili la nevoile celor din jur. 
Această armură protectoare este observabilă sub forma unei 
anumite rigidităţi la nivelul musculaturii toracelui. De aseme- 
nea, ea se reflectă la nivel energetic, ceea ce face ca aceşti 

oameni autoprotectivi să pară “înțepători” sau, dacă încerci să 
le vorbeşti, să-ți dea impresia că “vorbeşti la pereți”. 

Relaţiile de pe picior de egalitate sînt foarte valoroase. Care 
dintre relaţiile dumneavoastră sînt de acest gen? O utilizare 
adecvată a puterii vă permite atît dumneavoastră, cît şi celuilalt 
să fiți autonomi și să optaţi liber. Din această poziție dezvoltați 
relații de putere cooperantă, în care doi oameni pot sta față în 
faţă, căutînd împreună soluții pentru problemele lor. Fiecare îşi 
păstrează intactă puterea personală și respectă spațiul și integri- 
tatea puterii celeilalte persoane. Aceasta este diferența dintre 
“putere împreună cu X” și “putere împotriva lui X”. 

Oamenii cu multă putere personală sînt cei care nu și-o 
risipesc în submisivitate sau răzvrătire. Ei sînt integri și con- 
centrați, adică total implicați în aici şi acum. Celor din jur le 
apar ca fiind foarte vitali și gata oricînd pentru acțiune. 


Principiile Aiki 

Artele marţiale folosesc principiul centrării fizice a sinelui 
ca parte a pregătirii pentru luptă. Unii consideră că centrul geo- 
metric al tuturor forțelor active din organism se află într-un 
punct aflat la două degete sub ombilic. Denumirea japoneză a 
acestui punct este hara. Dacă ramîneți conștient de acest punct 
în vreme ce participaţi la ceea ce se întîmplă, vă mentineți vioi 
și bine ancorat în realitate. Nu trebuie să așteptați ocazia unui 
conflict pentru a-i descoperi utilitatea. Data viitoare cînd vă 

simțiți suprasolicitat sau cînd ceva v-a dezechilibrat, încercați 
să vă concentrați pe hara dumneavoastră. 


Încercaţi chiar acum. Palpaţi-vă abdomenul Încărcati-vă 
chiar sub ombilic și apăsați uşor. Focalizați-vă energetic prin 
energia în acel punct, în timp ce ţineţi mîna pe Stiai 


el. Vă veţi simți foarte vioi. 

Arta marțială aikido folosește centrarea ca punct de plecare. 
Ea vă învață mai multe despre rezolvarea conflictelor. Denu- 
mirea de aikido provine din aglutinarea a trei termeni japonezi: 
ai înseamnă armonie, ki energie universală iar do metodă? . 
Deci: “calea armonizării cu energia universală”. 

Aikido postulează principiul că pretutindeni curge o forță 
energetică universală. Oamenii se pot conecta acestei forțe și de 
asemenea îi pot face şi pe alţii să se conecteze. Scopul unei 
manevre aikido nu este de a răni, ca în unele arte marțiale, ci de 
a dezorganiza sau deruta un atac. Practicarea lui seamănă cu un. 
dans în care energia atacantului este deviată și potolită. Un 
maestru aikido este foare iute și se încarcă cu energia adver- 
saruluit. Canoistul face ceva asemănător cînd valorifică forța 
curentului apei. 

Aplicaţi următoarele tehnici cînd vă confruntați cu con- 
flictele cotidiene: 


1. Mergeţi în sensul energiei, nu-i opuneţi rezistență. Forța 
dumneavoastră constă în capacitatea de a ignora rezistența. 


2. Dansaţi. Redirecţionaţi energia atacului spre sensul pozi- 
tiv. Restructurați laturile negative în direcția pozitivării lor. Un 
pahar poate fi descris ca fiind pe jumătate plin sau pe jumătate 
gol. Ajutaţi-l pe celălalt să spună mai degraba ceea ce vrea 
decât ceea ce nu vrea. 


3. Folosiţi-i energia celuilalt chiar şi atunci cînd este furios 
sau atacă. Depistaţi sursa energiei lui şi sprijiniți-i revendicările 
reale, simultan cu susținerea propriilor dumneavoastră cerințe. 
Conștientizarea nevoilor celeilalte persoane poate schimba 

pul cu mine 


feminismului ; 


lezbate 


relația din temelii. Întîmpinaţi energia lui ca pe o contribuție 
spre găsirea soluției: “Sînt așa bucuros ca ai adus asta în dis- 
cuţie...”; “Trebuie să includem punctul pe care-l propui tu”. 
Mai curînd  Faceți-l să-şi dea seama că se găseşte de aceeași 
“forta cu” Parte a baricadei cu dumneavoastră. Faceţi astfel 
” decît încât aportul lui împreună cu al dumneavoastră să 

“cu forta”  OfEre O lărgire a abordării problemei. 

4. Scopul final îl reprezintă grija și respectul. Vă veți găsi 
uneori în postura de profesor și va trebui să stabiliți limite fer- 
me sau să preîntîmpinați ori să corectaţi conduita inacceptabilă. 
Aikido este întotdeauna plină de afecțiune. După cum a spus 
Neem Karoli Baba, “Poartă-te față de celălalt așa cum o 
impune situația, dar niciodată să nu ţi-l scoţi de la inimăã”5. 


Unsprezece sugestii pentru potențarea forței 

1. “Viaţa nu este un nimic; ea este oportunitatea pentru 
ceva” spune poetul german Friedrick Hebbel. Este impor- 
tant ceea ce aduceți dumneavoastră vieţii, nu ceea ce vă 
aduce viața dumneavoastră. 

2. Viaţa poate fi un proces continuu de creştere și dez- 
voltare. Dacă optaţi pentru a-o privi în această manieră, îi 
conferiţi semnificaţie și direcție. 

3. Totul și oricine se află de partea dumneavoastră dacă vă 
hotărâți să-l vedeţi astfel. 

4. Căutaţi o intenţie bună în spatele comportării rău inten- 
ționate, 

5. Evenimentele dureroase pot fi oportunităţi pentru schim- 
barea în bine și pentru dobîndirea a noi niveluri de forță și 
iubire. 

6. Greşeala este un splendid prilej de a învăța. 

7. Succesul începe prin implicare. Toate derivă de aici. 

8. Ţineţi-vă teama într-o mînă şi curajul în cealaltă. Teama 
nu este un motiv suficient pentru a evita ceva. 

9. Coneciaţi-vă puterea personală la viață. Acceptaţi prezen- 
tul înainte de a vă imagina ce ar putea fi. 

10. Fiţi prezent. Locul puterii este în prezent. 

11. Aici nu este vorba de o repetiție pentru viața dumnea- 
voastră, ci este viaţa însăși. 

1. “În ultimă instanță puterea constă în capacitatea de a 
produce rezultatele pe care le doriţi cel mai mult și de a-i 
valorifica pe ceilalți.” (Anthony Robbins). 

2. Puterea se poate dezvolta dintr-un atașament emo- 
tional faţă de o prietenie la care fii, din utilizarea calității de 
expert sau din ierarhie, promisiunea recompensei, amenin- 
farea cu pedeapsa sau din capacitatea persuasivă a per- 
soanei. 

3. Putem deosebi manipularea de influență în funcție de 
caracterul pozitiv sau negativ al rezultatului, pentru cea- 
laltă persoană. 

4. Rolurile din triunghiul puterii (opresor, apărător și 
victimă) pot fi transformate în profesor, mediator și student 
atunci cînd oamenii își asumă responsabilitatea relațiilor 
lor de putere. 

5. Găsiţi moduri de a reorienta persoana puternică și 
opozantă spre abordarea victorie/victorie. ý 

6. Puterea personală este diminuată de “trebuie”. 

7. În viață, puterea personală înfloreşte cînd vrei ceea ce 
ai. 

8. Potențaţi prezentul, operînd retroactiv alegeri în tre- 
cut. 

9. Creați relații de egalitate - “forța cu”, în loc de “cu 
forța”, 

10. Folosiţi principiile aiki și înscrieți-vă în curentul de 
energie. 

11. Scopul este puterea cooperantă. “Poartă-te față de 
celălalt așa cum o impune situația, dar niciodată să nu i-l 
scoţi de la inimă”. 

NOTE 


1. Anthony Robbins, Unlimited Power (New York: Simon & Schuster, 
'1986), p. 20. 

2. Pentru explicaţia triunghiului prin analiza tranzacțională, vezi Muriel 
James și Dorothy Jongeward, Born to Win (Signet, New American Library), 
p. 93. Alte cărți foarte utile asupra analizei tranzacționale sînt: Thomas A. 
Harris, I'm OK, You're OK (Pan), și Claude M. Steiner, Scripts People Lives 
Lives (Bantam). 

3. Vezi şi Roger Fisher și William Ury, Getting to Yes (London: Arrow), 
1981, p. 112. 

4. Thomas F. Crum, Magic of Conflict (New York: Simon and Schuster, 
1987), a scris o carte splendidă despre principiile aikido de abordare a vieții și 
conflictului. 

5. Ram Das, Miracle of Love (New York: Dutton), 1979, p. 254. 

6. Consemnat în Viktor E. Frankl, The Doctor and the Soul: From 
Psychotherapy to Logotherapy (New York: Knopf, 1955), p. 113. 


